
 ZAPISNIK
35. sjednice Vijeća Mjesnog odbora Poljanice,

održane 29. travnja 2024.

u objektu mjesne  samouprave Poljanice, Dubrava 203,

s početkom u 18,00 sati

 NAZOČNI ČLANOVI VIJEĆA: Vesna Kotarac, Jadranka Milivojević, Ingrid Grgić, Neven Obradović, Ladislav Plantić, Luka Mlinarić i Filip Marinović.

Predsjedava: Vesna Kotarac, predsjednica Vijeća.
Zapisnik vodi: Jadranka Milivojević, potpredsjednica Vijeća.

Predsjednica konstatira da je nazočno  7  od ukupno 7  članova Vijeća, što znači da Vijeće može pravovaljano odlučivati te otvara 35. sjednicu Vijeća Mjesnog odbora.


Vijeće jednoglasno prihvaća tekst zapisnika 34. sjednice Vijeća, održane dana 25. ožujka  2024.

Predsjednica predlaže dnevni red kao u pozivu uz  dopunu dnevnog reda i to: 
3.  Zahtjev za jednokratno korištenje prostora mjesne samouprave, Dubrava 203 

c) Herceg Srećko 
Na prijedlog predsjednice, Vijeće jednoglasno prihvaća dopunu i utvrđuje

D N E V N I    R E D:
1. Prijedlog za uspostavu nove regulacije prometa na području Mjesnog odbora Poljanice – donošenje zaključka;
2. Prijedlog za sanaciju asfalta nogostupa u ulici Poljanički prilaz – donošenje zaključka;
3. Zahtjev za jednokratno korištenje prostora mjesne samouprave, Dubrava 203 – donošenje zaključka;
a) Mihaela Štriga

b) Katarina Anušić

c) Herceg Srećko

4. Pitanja, prijedlozi i obavijesti.
Ad 1. Prijedlog za uspostavu nove regulacije prometa na području Mjesnog odbora Poljanice 
Na prijedlog vijećnika Plantić Ladislava Vijeće Mjesnog odbora je razmotrilo mogućnost uspostave nove regulacije prometa na području MO. Radi se o lokaciji ulice Krotovica. Prijedlog se odnosi na promjenu smjera kretanja vozila navedenom ulicom iz razloga pojačanog prometa zbog izgradnje  novih stambenih zgrada i svakodnevno većeg priliva automobila prema svim prometnicama na tom dijelu naselja.  
Vijeće jednoglasno donosi

ZAKLJUČAK
I/ Predlaže se uspostava nove regulacije prometa ulicom Krotovica, na način da ulica Krotovica bude jednosmjerna ulica od Božjakovinske ulice do ulice Klin – smjer istok – zapad.

II/ Isto se predlaže radi pojačanog prometa uzrokovanog izgradnjom više novih stambenih zgrada u neposrednoj blizini te sve većeg priliva vozila.

III/ Vezano uz navedeno, predlaže se obaviti komisijski očevid na navedenoj lokaciji od strane djelatnika nadležnih službi.
Ad 2. Prijedlog za sanaciju asfalta nogostupa u ulici Poljanički prilaz 
Predsjednica pojašnjava da su stanari ulice Poljanički prilaz i stanari ulica koje se nadovezuju na ulicu Poljanički prilaz tražili da se saniraju oštećenja  asfalta nogostupa u navedenoj ulici. Razlog oštećenja je obostrano širenje korijenja drvoreda koje je znatno oštetilo asfalt, napravilo izbočine, a u nekim dijelovima već ulazi ispod temelja stambenih kuća. Sve to uzrokuje otežano kretanje pješaka (naročito invalidnih osoba), a posebno u noćnim satima, obzirom da je  zbog širokih krošnji drveća potpuno  smanjena rasvjeta i vidljivost prolaska nogostupom. Vijeće Mjesnog odbora Poljanice je unatrag nekoliko godina, svake godine predlagalo rekonstrukciju i uređenje navedene ulice uključujući nogostupe, međutim do sada nije došlo do realizacije navedenog prijedloga.
Vijeće jednoglasno donosi

ZAKLJUČAK
Predlaže se  sazivanje i obavljanje očevida u ulici Poljanički prilaz uz prisustvo djelatnika  stručnih službi Zagrebačkog holdinga d.o.o.,  Podružnica Zrinjevac i Podružnica Zagrebačke ceste, a  kako bi se utvrdila oštećenja na nogostupu nastala nekontroliranim širenjem korijenja postojećeg drvoreda i pronašlo optimalno rješenje za sanaciju navedenoga.
Ad. 3.  Zahtjev za jednokratno korištenje prostora mjesne samouprave, Dubrava 203
a) Mihaela Štriga
b) Katarina Anušić 
c) Herceg Srećko
Vijeću Mjesnog odbora Poljanice upućeni su  zahtjevi za jednokratno korištenje prostora mjesne samouprave.
Vijeće je razmotrilo dobivene zahtjeve za jednokratno  korištenje prostora mjesne samouprave uz naknadu.

Vijeće jednoglasno donosi

ZAKLJUČAK

1.
 Odobrava se jednokratno korištenje prostora mjesne samouprave gospođi Mihaeli Štriga  u  terminu 25. svibnja 2024.  (subota) od 19,00 do 23,00 sata za proslavu rođendana.
2. 
 Odobrava se jednokratno korištenje prostora mjesne samouprave gospođi Katarini Anušić  u terminu 06. srpnja 2024. (subota)   od 19,00 do 23,00 sati  za proslavu rođendana.

3.
Odobrava se jednokratno korištenje prostora mjesne samouprave gospodinu Herceg Srećku u terminu 26.05.2024. (nedjelja) od 19,00 do 23,00 sata za proslavu rođendana. 
Prostor iz točke 1. i 2.  ovog Zaključka korisnici će koristiti uz naknadu od 0,08 eura po 1 m2, koju je korisnik dužan platiti na račun Proračuna Grada Zagreba.
Ad 6. Pitanja, prijedlozi i obavijesti
Predsjednica je informirala vijećnike da je  iscrtan pješački prijelaz na Božjakovinskoj ulici na koji se čekalo  2 godine po pravomoćnom rješenju.
Završeno u 19,00 sati.
KLASA: 024-08/24-003/879
URBROJ:251-13-11-5-24/009-2

U  Zagrebu, 29. travnja 2024.
Zapisnik sastavila: Jadranka Milivojević
Zapisnik tehnički i administrativno 
obradila: Sandra Šukunda

               Predsjednica

Vijeća Mjesnog odbora Poljanice 






              Vesna Kotarac
    

